CELEX: 62015CN0638
Language: hr
Date: 2015-11-30 00:00:00
Title: Predmet C-638/15: Zahtjev za prethodnu odluku koji je 30. studenoga 2015. uputio Nejvyšší správní soud (Češka Republika) – Eko-Tabak s.r.o. protiv Generální ředitelství cel

14.3.2016   
            
            
               HR
            
            
               Službeni list Europske unije
            
            
               C 98/18
            
         Zahtjev za prethodnu odluku koji je 30. studenoga 2015. uputio Nejvyšší správní soud (Češka Republika) – Eko-Tabak s.r.o. protiv Generální ředitelství cel
   (Predmet C-638/15)
   (2016/C 098/23)
   Jezik postupka: češki
   
      Sud koji je uputio zahtjev
   
   Nejvyšší správní soud
   
      Stranke glavnog postupka
   
   
      Tužitelj (tužitelj u prvostupanjskom postupku): Eko-Tabak s.r.o.
   
      Druga stranka u postupku (tuženik u prvostupanjskom postupku): Generální ředitelství cel
   
      Prethodna pitanja
   
   
               1.
            
            
               Mogu li se osušeni, plosnati, nepravilni, djelomično rascjepkani listovi duhana i/ili njihovi dijelovi, koji su bili podvrgnuti postupku primarnog sušenja i kontroliranog vlaženja, u kojima je utvrđena prisutnost glicerina i koji su nakon jednostavnog postupka pripreme (drobljenjem ili ručnim rezanjem) prikladni za pušenje, smatrati prerađenim duhanom u smislu članka 2. stavka 1. točke (c) podtočke (ii) ili, u svakom slučaju, članka 5. stavka 1. točke (a) Direktive Vijeća 2011/64/EU (1) o strukturi i stopama trošarine koje se primjenjuju na prerađeni duhan (kodificirani tekst)?
            
         
               2.
            
            
               U slučaju negativnog odgovora na prvo pitanje, protivi li se članak 5., u vezi s člankom 2. Direktive Vijeća 2011/64/EU o strukturi i stopama trošarine koje se primjenjuju na prerađeni duhan (kodificirani tekst) nacionalnom propisu države članice kojime se trošarinama na prerađeni duhan obuhvaća i duhan koji nije naveden u člancima 2. i 5. Direktive Vijeća 2011/64/EU o strukturi i stopama trošarine koje se primjenjuju na prerađeni duhan (kodificirani tekst) i koji se, iako nije namijenjen pušenju, može pušiti (prikladan je za pušenje) te koji je obrađen za prodaju krajnjem potrošaču?
            
         
      (1)  SL L 176, str. 24. (SL, posebno izdanje na hrvatskom jeziku, poglavlje 3., svezak 63., str. 313.)